MESTO SKALICA

Námestie slobody 10, 909 01 Skalica

**Zápisnica zo zasadania Komisie na ochranu verejného záujmu pri výkone funkcií funkcionárov Mesta Skalica zo dňa 24.04.2023 so začiatkom o 16:00 hod.**

**Prítomní:** JUDr. Edita Hollá,JUDr. Juraj Mikúš

**Ospravedlnení:** Mgr. Miroslav Lipovský

**Program:**

1. Otvorenie zasadnutia
2. Oznámenia funkcií, zamestnaní, činností a majetkových pomerov verejných funkcionárov
3. Rôzne, diskusia
4. Záver

**K bodu 1.**

Zasadnutie zahájila predsedníčka komisie, privítala všetkých členov komisie a konštatovala, že sú prítomní dvaja členovia komisie z troch členov a komisia je teda uznášaniaschopná.

**K bodu 2.**

Predsedníčka komisie informovala člena, že vyzvaný poslanec – Ing. Peter Bartoš doplnil prípadne opravil Oznámenie o funkcií, zamestnaní, činností a majetkových pomerov poslancov (ďalej len „Oznámenie“) v súlade so zápisnicou Komisie zo dňa 06.03.2023.

Na základe vyššie uvedeného komisia konštatuje, že Oznámenie poslanca Ing. Petra Bartoša spĺňa zákonné požiadavky.

Oznámenie tohto poslanca bude zverejnené na webovej stránke mesta Skalica.

Predsedníčka komisie informovala člena, že v zmysle čl. 7 ods. 1 a 2 z. č. 357/2004 Z. z. sú poslanci povinní do 30. apríla 2023 podať písomné oznámenie za predchádzajúci kalendárny rok t. j. 2022, v ktorom uvedú zákonnom stanovené náležitosti. K písomnému oznámeniu priložia kópiu podaného daňového priznania k dani z príjmu FO alebo iný doklad vydávaný na daňové účely obsahujúci sumu príjmov, ktoré poslanec získal za predchádzajúci kalendárny rok.

O uvedenom boli poslanci informovaní aj prostredníctvom e-mailu zo strany predsedníčky komisie.

Ďalšie zasadnutie komisie bude v priebehu mája a bude určené na kontrolu Oznámení za rok 2022, ktoré sú poslanci povinní doručiť do podateľne Mestského úradu Skalica do 30.04.2023.

**Bod. 5**

Žiadne

**Bod. 6**

Predsedníčka sa poďakovala za prítomnosť.

V Skalici, dňa 24.04.2023 JUDr. Edita Hollá

Predsedníčka komisie